text: Tal fra Fleggaard gør indtryk på skatteminister
  22 september 2014 kl. 18.02
  Skatteminister Benny Engelbrecht (S) har tidligere talt imod at fjerne bl.a. sodavandsafgiften for at begrænse grænsehandelen. Derfor gør de nye tal, som TV SYD bragte mandag aften indtryk.
  Fjernelse af afgifterne koster staten en milliard kroner om året.
  - Men vi har nu ingen planer om at forhøje afgifterne igen, siger Benny Engelbrecht til TV SYD.
  Han glæder sig over, at Fleggaard har offentliggjort sine salgstal.
  - Jo bedre talmateriale, vi har, jo bedre kan vi træffe beslutningerne, siger skatteministeren. 
  Han henviser til, at regeringen har bestilt en rapport om grænsehandelen, som ventes færdig senere på året.
  - Der har været eksperter, som ikke mener, at fjernelse af afgifterne vil på virke grænsehandelen ? og andre eksperter, som mener, at det vil den. Derfor er det rart med håndfaste kendsgerninger.
  Fleggaard har offentliggjort, at salget af sodavand er steget med hele 10 procent, mens afgifterne er fjernet.
  Nedsættelsen af afgifterne var alene målrettet, så danske butikker skulle kunne sælge flere øl og sodavand. Og noget kunne tyde på, at det ikke er sket.
  